20. konferenca Dnevi slovenske informatike

15.–17. april 2013, Kongresni center Grand hotel Bernardin, Portorož

<http://www.dsi2013.si>

# OBVESTILO ZA MEDIJE

Ljubljana, 18. marec 2013 **- Letos je pred nami jubilejna, že 20. konferenca Dnevi slovenske informatike (DSI). DSI je največja in najpomembnejša neodvisna konferenca na področju informatike v Sloveniji. Tradicionalno bo tudi letošnja konferenca potekala v Grand hotelu Bernardin v Portorožu in sicer od ponedeljka 15. aprila do srede 17. aprila 2013. Rdeča nit konference je tokrat naravnana na okroglo obletnico tega dogodka. V dvajsetih letih se je konferenca uveljavila kot način za spremljanje razvoja informatike ter forum za predstavitev dosežkov, izmenjavo idej, primerjavo s svetovnimi dognanji informatike, odkrivanje poslovnih priložnosti in ne nazadnje tudi priložnost za neformalno srečevanje v prijaznem okolju slovenskega primorja.**

Prireditelj konference, **Slovensko društvo INFORMATIKA**, vabi na konferenco vse, ki želijo svoje izkušnje predstaviti širši strokovni javnosti ter tistim, ki jih zanimajo nove usmeritve in nova znanja s širšega področja informatike. Udeleženci konference prihajajo predvsem iz podjetij, javne uprave ter univerz, veliko je vodij informatike, svetovalcev in projektnih vodij. Razen informatikov so med udeleženci tudi uporabniki informacijske tehnologije, spodbujamo pa tudi udeležbo mladih informatikov na začetku njihove strokovne poti.

V tridnevnem programu konference so zanimiva tuja in domača vabljena predavanja, več kot 80predstavitev v dvanajstih tematskih sklopih, pestre razprave na okroglih mizah in prijetno druženje na večernih dogodkih.

Nekaj utrinkov iz programa:

* podelitev priznanj Slovenskega društva informatike
* podelitev iNagrade - za najboljši projekt s področja informacijsko-komunikacijske tehnologije(IKT)
* izbor najboljšega študentskega projekta
* uvodno predavanje dr. Zorana Stančiča na temo digitalne agende za Evropo,
* Gartnerjevo predavanje na temo uporabniške izkušnje z ITjem v organizaciji v letu 2020
* in še marsikaj ...

Podrobnosti o konferenci so na voljo na spletni strani: [www.dsi2013.si](http://www.dsi2013.si).

Vabimo vas, da se nam pridružite v Portorožu med 15. in 17. aprilom!

Slovensko društvo INFORMATIKA